Denne træning er delt op i to dele. Første del er 45 minutters funktionel træning med Michael og anden del er 45 minutters Yoga med Pernille.
Get Fit træningen (første 45 minutter) Vi starter hos mig (Michael), hvor vi med udgangspunkt i dit eget niveau, kombinerer forskellige konditions- og styrkeøvelser, for en bedre sundhed og et større overskud. Der er ikke tale om hård og udmattende træning, men derimod motiverende, effektiv og opbyggende træning, med moderat intensitet. Efter Get Fit træningen går I direkte ind i yogasalen hos Pernille.
Yoga træningen (sidste 45 minutter) Efter jeres træning hos Michael, hvor I både er varme og har høj puls, kommer I ind til mig , hvor jeg vil guide jer gennem gode dybe yogastræk, der øger jeres smidighed og styrker de muskler der kan blive stive ved hård fysisk træning, og samtidig styrker de muskler der ikke bliver brugt. Derudover medfører yogastrækkene fleksibilitet i led og muskler, øger din udholdenhed og kan forebygge potentielle skader. Alt i alt vil I med tiden mærke en større kropsbevidsthed under jeres træning, og opnå dybere balance i krop og sind. Vi afslutter med 5 min. afspændning.
Get Fit & Yoga træningen har karakter af personlig træning og foregår på små hold med max. 8 personer.